Marina Živković ima 24 godine, završila je fakultet, počela raditi, imala puno prijatelja i živjela životom kakav zaslužuje svaka djevojka njezine dobi. Marina je u ožujku 2014., po završetku sestrinstva u Zadru, započela stažirati u OB Šibenik. Nekoliko mjeseci nakon toga je jedva hodala od bolova i počela gubiti pamćenje.

Mjesecima je trpjela užasavajuće bolove i bez odgovora zašto je njezino stanje tako strelovito krenulo nizbrdo, jer ni doktori nisu davali odgovore, otišla je u Njemačku gdje je utvrđeno da boluje od kronične lajmske bolesti.

Kako u Hrvatskoj za ovo bolest ne postoje adekvatne metode, Marinina jedina nada je Njemačka.

– Mi smo bili u stanju platiti jedan dio liječenja u Njemačkoj i to je dobro utjecalo na moje zdravlje, kretanje se popravilo. Dosad smo potrošili tisuće eura i da bih bila u stanju nastaviti liječenje potrebno mi je još barem trideset tisuća eura. Znam da nemate svi para za nas bolesne, ali ako samo šerate video, kažete prijateljima…povećat ćete mi šanse da nastavim s liječenje – poručuje ova mlada djevojka iz Rasline koja već broji tri mjeseca boravka u Njemačkoj.

Riječ je o ozbiljnoj bolesti koja može biti životno ugrožavajuća, a svatko od nas može pomoći Marini da se izliječi. Svaka kuna je bitna, jedna kava manje nam neće ništa značiti, a Marini će puno pomoći. Svaka kuna, svaki share, svaki lajk…svi možemo barem toliko napraviti.

Snimiti video i pokazati se svijetu ovako javno, priča nam Marina, nije bio problem nakon svega što je prošla, a taj put bi ispisao stranice bestsellera.

Pomozimo Marini da nastavi liječenje i da ponovno živi život kakav zaslužuje.

Sve novosti pratite na stranici gdje možete pogledati i video.

Podaci za uplatu:

Marina Živković

Splitska banka

HR7123300033243535059

Komentiraj

komentara Komentari objavljeni pod određenim korisničkim imenom nisu stav uredništva ili izdavača, pa ne snosimo nikakvu odgovornost za štetu trećoj osobi.